open-index/open-wikipedia-markdown huggingface dataset:
Δυσπλασία Dandy-Walker

**Δυσπλασία Dandy-Walker**, γνωστή και ως σύνδρομο Dandy-Walker, είναι μια σπάνια συγγενής νευρολογική ανωμαλία που επηρεάζει την ανάπτυξη της παρεγκεφαλίδας, της περιοχής του εγκεφάλου που είναι υπεύθυνη για τον κινητικό συντονισμό και την ισορροπία. 

Σε άτομα με αυτή την πάθηση, διάφορα μέρη της παρεγκεφαλίδας αναπτύσσονται ανώμαλα, με αποτέλεσμα δυσμορφίες που μπορούν να παρατηρηθούν με ιατρική απεικόνιση. Το κεντρικό τμήμα της παρεγκεφαλίδας, ο σκώληκας (cerebellar vermis), απουσιάζει ή είναι πολύ μικρός και μπορεί να είναι ανώμαλα τοποθετημένος. Η δεξιά και η αριστερή πλευρά της παρεγκεφαλίδας μπορεί επίσης να είναι μικρές. Σε προσβεβλημένα άτομα, μια κοιλότητα γεμάτη υγρό μεταξύ του εγκεφαλικού στελέχους και της παρεγκεφαλίδας (η τέταρτη κοιλία) και του τμήματος του κρανίου που περιέχει την παρεγκεφαλίδα και το εγκεφαλικό στέλεχος (ο οπίσθιος κρανιακός βόθρος) είναι ασυνήθιστα μεγάλα. Αυτές οι ανωμαλίες συχνά οδηγούν σε προβλήματα με την κίνηση, τον συντονισμό, τη σκέψη, τη διάθεση και άλλες νευρολογικές λειτουργίες.

Στην πλειονότητα των ατόμων με δυσπλασία Dandy-Walker, τα συμπτώματα που προκαλούνται από ανώμαλη ανάπτυξη του εγκεφάλου είναι παρόντα κατά τη γέννηση ή αναπτύσσονται εντός του πρώτου έτους της ζωής. Μερικά παιδιά έχουν συσσώρευση υγρού στον εγκέφαλο (υδροκέφαλο) που μπορεί να προκαλέσει αυξημένο μέγεθος κεφαλής (μακροκεφαλία). Η δυσπλασία Dandy-Walker επηρεάζει συνήθως μόνο τον εγκέφαλο, αλλά προβλήματα σε άλλα συστήματα μπορούν να είναι επίσης παρόντα.

Το σύνδρομο μπορεί να εκδηλωθεί με ένα ευρύ φάσμα νευρολογικών και αναπτυξιακών συμπτωμάτων, καθιστώντας την έγκαιρη αναγνώριση και διαχείριση ζωτικής σημασίας για τη βελτίωση των αποτελεσμάτων των ασθενών. Η θεραπεία γενικά στοχεύει στον έλεγχο της ενδοκρανιακής πίεσης, συνήθως μέσω χειρουργικής επέμβασης. Η χειρουργική επέμβαση μπορεί να περιλαμβάνει την κοιλιοπεριτοναϊκή ή την κυστεοπεριτοναϊκή παροχέτευση. Άλλοι ασθενείς μπορεί να είναι υποψήφιοι για ενδοσκοπικές επεμβάσεις, συμπεριλαμβανομένης της ενδοσκοπικής τρίτης κοιλιοστομίας.

Τα προβλήματα που σχετίζονται με τον υδροκέφαλο ή οι επιπλοκές της αντιμετώπισής του είναι η πιο κοινή αιτία θανάτου σε άτομα με δυσπλασία Dandy-Walker. Η δυσπλασία αυτή υπολογίζεται ότι επηρεάζει 1 στα 10.000 έως 30.000 νεογέννητα.

## Παραπομπές


Κατηγορία:Νευρολογικές παθήσεις
Κατηγορία:Σπάνιες ασθένειες
Κατηγορία:Νευροχειρουργική
Αγιώτατος

O **Αγιώτατος** είναι προσφώνηση που χρησιμοποιείται στην Ρωμαιοκαθολική και την Ορθόδοξη Εκκλησία.

Αποδίδεται στον εκάστοτε Πάπα της Ρωμαιοκαθολικής Εκκλησίας, ενώ αποδίδεται και σε μερικούς Προκαθημένους της Ορθόδοξης, όπως στον Πατριάρχη Μόσχας και πασών των Ρωσιών και στον Πατριάρχη των Σέρβων, εντός των ορίων της επικράτειάς τους.

Η *Αυτού Αγιότητα* (Λατινικά: *Sanctitas*) είναι ο επίσημος τρόπος προσφώνησης προς τον Πάπα.

Ο πλήρης παπικός τίτλος, που σπάνια χρησιμοποιείται, είναι:
:*H Αυτού Αγιότητα (όνομα), [[Πάπας|Επίσκοπος της Ρώμης]], Βικάριος του Ιησού Χριστού, Διάδοχος του [[Απόστολος Πέτρος|Πρίγκιπα των Αποστόλων]], [[Pontifex Maximus|Ύπατος Ποντίφικας]] της Παγκόσμιας Εκκλησίας, [[Πατριάρχης της Δύσης]], Προκαθήμενος της Ιταλίας, Αρχιεπίσκοπος και [[Μητροπολίτης (Ορθόδοξη Εκκλησία)|Μητροπολίτης]] της Ρωμαϊκής Επαρχίας, [[Κατάλογος Παπών|Κυρίαρχος]] του Κράτους της [[Βατικανό|Πόλης του Βατικανού]], Υπηρέτης των δούλων του Θεού.*

Κατηγορία:Χριστιανικοί θρησκευτικοί τίτλοι και βαθμοί
Μεγαλειότατος

Ο όρος **Μεγαλειότατος** είναι προσφώνηση, που χρησιμοποιείται αποκλειστικά για Βασιλείς και Μονάρχες και παλαιότερα και για Αυτοκράτορες.

## Χρήση
Χρησιμοποιείται σε κάθε είδους πολίτευμα, που εμπεριέχει τον θεσμό της μοναρχίας (είτε απόλυτη μοναρχία είτε συνταγματική είτε βασιλευόμενη κοινοβουλευτική δημοκρατία).

Αποδίδεται στον εκάστοτε μονάρχη ως Αρχηγό του κράτους.

Κατηγορία:Βασιλικοί τίτλοι
Φαρνάκης (Πέρσης ευγενής)

Ο **Φαρνάκης** (αποβιώσας το 334 π.Χ.) ήταν Πέρσης ευγενής του 4ου αιώνα π.Χ., ο οποίος φέρεται να προερχόταν από την τοπική τάξη ευγενών των περιοχών του Πόντου και της Καππαδοκίας. Η αδερφή του υπήρξε σύζυγος του Δαρείου Γ΄. Το ζεύγος απέκτησε έναν υιό, ονόματι Αριοβαρζάνη, καθώς και μία κόρη, η οποία υπήρξε σύζυγος του Μιθριδάτη, γεγονός το οποίο και κατέστησε τον τελευταίο ως ανιψιό του Φαρνάκη. Ήταν εκ των διοικητών των περσικών στρατευμάτων κατά τη Μάχη του Γρανικού, το 334 π.Χ., στη Μικρά Ασία (σημερινή Τουρκία), στη διάρκεια της οποίας και ο ίδιος σκοτώθηκε.

## Παραπομπές


Κατηγορία:Πρόσωπα του 4ου αιώνα π.Χ.
Κατηγορία:Δαρείος Γ΄
Κατηγορία:Δυναστεία των Αχαιμενιδών
Μητροπολίτης Φιλίππων, Νεαπόλεως και Θάσου Στέφανος

Ο **Μητροπολίτης Φιλίππων, Νεαπόλεως και Θάσου Στέφανος** είναι Έλληνας Μητροπολίτης του Οικουμενικού Πατριαρχείου Κωνσταντινουπόλεως και της Εκκλησίας της Ελλάδος.

## Βιογραφικά Στοιχεία
Ο κατά κόσμον Αριστοτέλης Τόλιος γεννήθηκε στην Ελευθερούπολη της Καβάλας το 1960. 

Σπούδασε Θεολογία στο Τμήμα Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης, από όπου αποφοίτησε το 1983. 

Το 1984 εκάρη Μοναχός στην Ιερά Μονή Αγίας Θεοδώρας Θεσσαλονίκης. Διάκονος χειροτονήθηκε στις 15 Φεβρουαρίου 1984 από τον Μητροπολίτη Θεσσαλονίκης Παντελεήμων Β΄. Ως διάκονος, υπηρέτησε στον Ιερό Ναό Παναγίας Δέξιας και στον Ιερό Ναό Αγίου Δημητρίου Θεσσαλονίκης, αναλαμβάνοτας συγχρόνως και τη Γραμματεία της Ιεράς Μητροπόλεως Θεσσαλονίκης.

Χειροτονείται Πρεσβύτερος στις 27 Δεκεμβρίου 1984 από τον Μητροπολίτη Θεσσαλονίκης Παντελεήμων και χειροθετείται την ίδια ημέρα Αρχιμανδρίτης. Τοποθετήθηκε, Ιερατικώς Προϊστάμενος - Εφημέριος του Ιερού Ναού Αγίων Αποστόλων Θεσσαλονίκης. Το 1994, μετατίθεται και αναλαμβάνει Ιερατικώς Προϊστάμενος - Εφημέριος του Ιερού Καθεδρικού Ναού Της Του Θεού Σοφίας Θεσσαλονίκης. Παράλληλα, ορίζεται Υπεύθυνος Ιερέας για τις Φοιτητικές Εστίες του Αριστοτελείου Πανεπιστημίου Θεσσαλονίκης.

Από τις 10 Ιουνίου 2010, ο Μητροπολίτης Θεσσαλονίκης Άνθιμος, τον ορίζει Πρωτοσύγκελλο της Ιεράς Μητροπόλεως Θεσσαλονίκης.

Στις 6 Οκτωβρίου 2017 εξελέγη Μητροπολίτης Φιλίππων, Νεαπόλεως και Θάσου. Στις 8 Οκτωβρίου 2017 χειροτονήθηκε στον Ιερό Ναό Αγίου Δημητρίου Του Πολιούχου Της Θεσσαλονίκης Μητροπολίτης Φιλίππων, Νεαπόλεως και Θάσου, από τον Μητροπολίτη Θεσσαλονίκης Άνθιμο. Ενθρονίσθηκε, στις 18 Νοεμβρίου 2017, στην πόλη της Καβάλας και στον  Ιερό Καθεδρικό Ναό του Αποστόλου Παύλου.

## Παραπομπές

Κατηγορία:Μητροπολίτες Φιλίππων, Νεαπόλεως και Θάσου
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
El País (Ισπανία)

Η **** (, σημαίνει «η χώρα») είναι ισπανόφωνη καθημερινή εφημερίδα στην Ισπανία. Εδρεύει στην πρωτεύουσα, Μαδρίτη και ανήκει στον ισπανικό όμιλο μέσων ενημέρωσης *PRISA*.

Είναι η δεύτερη σε κυκλοφορία καθημερινή εφημερίδα στην Ισπανία, με στοιχεία του 2017. Είναι επίσης η πιο διαβασμένη εφημερίδα στα ισπανικά στο διαδίκτυο και μία από τις καθημερινές εφημερίδες της Μαδρίτης που θεωρείται εθνική εφημερίδα για την Ισπανία (μαζί με την *[[El Mundo (Ισπανία)|El Mundo]]* και την *[[ABC (εφημερίδα)|ABC]]*). Το 2018, ο αριθμός των ημερήσιων πωλήσεών της ήταν 138.000 φύλλα.

Τα κεντρικά γραφεία και το κεντρικό συντακτικό του προσωπικό βρίσκονται στη Μαδρίτη, αν και υπάρχουν περιφερειακά γραφεία στις κύριες ισπανικές πόλεις (Βαρκελώνη, Σεβίλλη, Βαλένθια, Μπιλμπάο και Σαντιάγο ντε Κομποστέλα), όπου παράγονταν τοπικές εκδόσεις μέχρι το 2015. Η ** εκδίδει επίσης μια παγκόσμια έκδοση στη Μαδρίτη που είναι διαθέσιμη διαδικτυακά στα αγγλικά και στα ισπανικά (Λατινική Αμερική).

## Παραπομπές


Κατηγορία:Εφημερίδες στην ισπανική γλώσσα
Κατηγορία:Εφημερίδες με τόπο έκδοσης την Ισπανία
Κωνσταντής Παπαζαχαρία

Ο **Κωνσταντής Παπαζαχαρία** (20 Φεβρουαρίου 1881 - 23 Νοεμβρίου 1972) ήταν Κύπριος ποιητής. Είναι ένας εξαίρετος και ξεχασμένος ποιητής, που κινείται στα πλαίσια της ηθογραφίας ζωντανεύοντας με τα ποιήματα του την αγνή ζωή της τότε Κύπρου.

## Βιογραφία

### Παιδικά και εφηβικά χρόνια
Ο Παπαζαχαρία γεννήθηκε στην Ξυλοτύμβου. Οι γονείς του ονομάζοντουσαν Ζαχαρίας και Ελένη, και ζούσε σε μια πολύτεκνη οικογένεια.

Μεγάλωσε σε ένα θρησκευτικό περιβάλλον στο οποίο τον επηρέασε και στα ποιήματα του. Έμαθε τα πρώτα του γράμματα κοντά στον πατέρα του, που ήταν ιερέας στην Χρυσοπολίτισσα Λάρνακας. Έμαθε και την Βυζαντινή Μουσική οπού εξίσου τον επηρέασε στα ποιήματα του. Όμως ο πατέρας του, μεταφέρθηκε στην Παναγία Παντάνασσα Λεμεσού (γνωστή ως Παναγία Καθολική που είναι ο σημερινός Μητροπολιτικός Ναός Λεμεσού).

### Ενήλικα χρόνια
Στην Λεμεσό ήταν ψάλτης και μετέπειτα στο χωριό του για 25 χρόνια. Αλλά εκεί γνώρισε και των γνωστό ποιητή Βασίλη Μιχαηλίδη στα τελευταία του, όταν και εκεί υιοθέτησε το δεκαπεντασύλλαβο. Μετέπειτα κατοικούσε στην Ξυλοτύμβου με τη σύζυγό του, Αγγέλα Παπαζαχαρία, με την οποία είχαν τέσσερα τεκνά. Στο επάγγελμα του ήταν γεωργός και κτηνοτρόφος. Διόρθωνε και επιμελούσε τα ποιήματα του έως το τέλος της ζωής του. Έζησε φτωχικά και λυτά σε όλη την διάρκεια της ζωής του. 

## Έργα
Δεν είχε εκδώσει κάποια ποιητική συλλογή ο ίδιος εν ζωή αλλά συμμετείχε στον διαγωνισμό του κατακλυσμού στην Λάρνακα εις το οποίο διακρίθηκε πολλές φορές. Η μονή ποιητική συλλογή που υπαρχή είναι η «Πνευματική περιουσία Κυπριακά Λυρικά» με την επιμέλεια του Ανδρέα Λ. Αυξεντίου το 1976. Τα ποιήματα του είναι στην κυπριακή διαλεκτό αλλά υπάρχουν και κάποια στην καθαρεύουσα.

### Αποσπάσματα ποιημάτων
Ὦ τῆς ποιήσεως θεὰ ὦ λατρευτή μου Μοῦσα

σπεῦσον ταχὺ ἐμφάνηθι, στὸ ἔργον βοηθοῦσα.

**(Ποιημα )**

μικρογραφία|259x259εσ|Χειρόγραφο του ποιήτη απο το Βιβλίο

Δὲν σὲ φοβοῦμαι θάνατε, δὲν σὲ φοβοῦμαι Χάρε

ἔλα καὶ μὴν ἀργοπορεῖς καὶ τὴν ψυχὴ μου πάρε.

Δὲν σὲ φοβοῦμαι θάνατε ἔστω κι ἄμ σὲ σιμώσο

τὴ Δόξα δὲν ἀγάπησα δὲν ζήλεψα καὶ τόσο. [...]

**(Αποσπάσμα απο ποιήμα Δὲν σὲ φοβοῦμαι θάνατε στ. 1-4)**

Γυιέ μου, ὁ κλέφτης ἄθρωπος, τζιαὶ νὰ λενιᾶ μετάξι

μέσ' τὸ γρυσάφιν νὰ χωστεῖ, ἐσοῦ, μὲν τ' ἀζουλέψεις.

λλίον τζιαιρὸν θὰ τὰ χαρεῖ, τὸ γιούριν ἐννὰ 'λλάξει.

τζιαὶ ροῦχον νὰ μεταλλαχτεῖ, ἔσσω ου μὲν γυρέψεις. [...]

(**Αποσπάσμα απο ποιήμα Μιὰ παραντζιελιὰ στὸν γυιόν μου στ. 1-4, ἔτυχε Β' βραβείο στον διαγωνισμό του κατακλυσμού)**

## Παραπομπές


## Πήγες
* Πνευματική περιουσία Κυπριακά Λυρικά, εκδόσεις Ανδρέα Λ. Αυξεντίου, 1976
* Το χωριό μου Η Ξυλοτύμβου, εκδοσεις Α. Αλονεύτης ΛΤΔ., 2004

Κατηγορία:Κύπριοι ποιητές
__ΕΥΡΕΤΗΡΙΟ__
Σελίνα (Τενεσί)

Η **Σελίνα** () είναι πόλη στην πολιτεία Τενεσί των Ηνωμένων Πολιτειών και πρωτεύουσα (διοικητική έδρα) της κομητείας Κλέι ().

Ιδρύθηκε τον 19ο αιώνα και φέρει το όνομα της κόρης του ντόπιου πρωτοπόρου επιχειρηματία Μόουζες Φισκ (Moses Fisk). Στα τέλη του αιώνα αυτού γνώρισε οικονομική άνθιση εξαιτίας της υλοτομίας, καθώς η ξυλεία από τα δάση στα ανατολικά μεταφέρονταν μέσω του ποταμού Όμπεϊ () και συγκεντρώνονταν στην πόλη.

## Γεωγραφία
Η γεωγραφική θέση της πόλης είναι  (36.548379, -85.501980).

Είναι χτισμένη σε μια σχετικά ευρεία κοιλάδα που περιβάλλεται από απόκρημνους λόφους. Η κοιλάδα αυτή δημιουργείται από τη συμβολή των ποταμών Κάμπερλαντ () και Όμπεϊ. Αυτό το τμήμα και των δύο ποταμών αποτελεί μέρος της λίμνης Κόρντελ Χολ () που δημιουργήθηκε από το ομώνυμο φράγμα που βρίσκεται αρκετά χιλιόμετρα νοτιοδυτικά. Το φράγμα που οποίο δημιουργεί την τεράστια τεχνητή λίμνη Ντέιλ Χόλοου () βρίσκεται κατά μήκος του ποταμού Όμπει στα ανατολικά της Σελίνα. 

Η πολιτειακή Οδός 52 διέρχεται από την Σελίνα και τη συνδέει με τις πόλεις Ρεντ Μπόιλινγκ Σπρινγκς () και Λαφαγιέτ () στα δυτικά και με το Λίβινγκστον () στα νοτιοανατολικά. Επίσης η πολιτειακή Οδός 53 διασταυρώνεται με την Οδό 52 στη Σελίνα. Η οδός αυτή συνδέει την πόλη με το Γκέινσμπορο () στα νοτιοδυτικά και στα βορειοανατολικά φτάνει στα σύνορα με την πολιτεία του Κεντάκι.

Σύμφωνα με το Ομοσπονδιακό Γραφείο Απογραφών των ΗΠΑ η Σελίνα έχει συνολική έκταση 4,4 km2.

### Κλίμα
Το κλίμα στην περιοχή αυτή χαρακτηρίζεται από ζεστά, υγρά καλοκαίρια και γενικά ήπιους έως δροσερούς χειμώνες. Σύμφωνα με την Κλιματική ταξινόμηση Κέππεν η Σελίνα κατατάσσεται ως «Cfa», έχει δηλαδή υγρό υποτροπικό κλίμα.

## Δημογραφικά στοιχεία

Πηγές:

## Παραπομπές


## Εξωτερικοί σύνδεσμοι
* 

Κατηγορία:Πόλεις του Τενεσί
Κατηγορία:Έδρες κομητειών του Τενεσί
NGC 4252

Ο **[[Νέος Γενικός Κατάλογος|NGC]] 4252** είναι σπειροειδής γαλαξίας ο οποίος απέχει περίπου 56 εκατομμύρια έτη φωτός από τη Γη και βρίσκεται στον αστερισμό Παρθένο. Ανήκει στο σμήνος γαλαξιών της Παρθένου και τον ανακάλυψε ο αστρονόμος Άλμπερτ Μαρτ (Albert Marth) στις 26 Μαΐου 1864.

## Παραπομπές

## Αναφορές

## Εξωτερικοί σύνδεσμοι
* 

4252
39537
07343
Κατηγορία:Παρθένος (αστερισμός)
Κατηγορία:Σπειροειδείς γαλαξίες
Κατηγορία:Σμήνος της Παρθένου
+01-31-45
Αρχικαθεδρική Βασιλική της Κοιμήσεως της Θεοτόκου και του Αγίου Ανδρέα (Φρόμπορκ)

Η **Αρχικαθεδρική Βασιλική της Κοιμήσεως της Θεοτόκου και του Αγίου Ανδρέα** (πολωνικά: *Bazylika archikatedralna Wniebowzięcia Najświętszej Maryi Panny i św. Andrzeja we Fromborku*), ή ο **Καθεδρικός Ναός του Φρόμπορκ**, είναι καθολική εκκλησία στο Φρόμπορκ, στη βόρεια Πολωνία. Κατασκευάστηκε μεταξύ 1329 και 1388, όπου αντικατέστησε ένα προηγούμενο κτίριο που χρονολογείται από το 1288. Στέκεται στον Καθεδρικό Λόφο.

Η εκκλησία βρίσκεται στον επίσημο εθνικό κατάλογο ιστορικών μνημείων της Πολωνίας (*Pomnik historii*), ο οποίος ορίστηκε στις 16 Σεπτεμβρίου 1994. Υπάγεται στο Συμβούλιο Εθνικής Κληρονομιάς της Πολωνίας.

## Ιστορία

### Σύνδεση με τον Κοπέρνικο
[μικρογραφία|250x250εσ|Ο Καθεδρικός Ναός του Φρόμπορκ στο υπόβαθρο του πίνακα του [Γιαν Ματέικο του 1873, *[[Αστρονόμος Κοπέρνικος, ή συνομιλία με τον Θεό]]*.]]
Ο αστρονόμος και μαθηματικός Νικόλαος Κοπέρνικος εργάστηκε εδώ ως κανονικός (1512-1516 και 1522-1543). Έγραψε το κοσμοϊστορικό έργο του, *[[De Revolutionibus Orbium Coelestium]]* στο Φρόμπορκ. Λίγο μετά την έκδοση του, το 1543, ο Κοπέρνικος πέθανε εκεί και ενταφιάστηκε στον καθεδρικό ναό, όπου οι αρχαιολόγοι πιστεύουν ότι το 2005 βρήκαν τον τάφο του. Αυτό επιβεβαιώθηκε στη συνέχεια τον Νοέμβριο του 2008 με την δημοσίευση των αποτελεσμάτων των δοκιμών DNA σε θραύσματα οστών και τριχών που βρέθηκαν στο σκελετό. Τρίχες που ταίριαξαν με δύο τρίχες που ανήκαν στον Κοπέρνικο και βρίσκονται σήμερα στο Πανεπιστήμιο της Ουψάλα.

Η πόλη υπέστη καταστροφή κατά τη διάρκεια των πολέμων Πολωνίας-Σουηδίας. Μεταξύ του 1626 και του 1635 καταλήφθηκε από τον Γουσταύο Β΄ Αδόλφο της Σουηδίας, ο οποίος λεηλάτησε τον καθεδρικό ναό και μετέφερε στη Σουηδία πολλά πολιτιστικά αντικείμενα, συμπεριλαμβανομένων των χειρόγραφων του Κοπέρνικου.

Η πόλη και ο καθεδρικός ναός υπέστησαν σοβαρές ζημιές κατά τον Β΄ Παγκόσμιο Πόλεμο. Μετά τον πόλεμο ο καθεδρικός ναός ανακαινίστηκε με λεπτομέρεια.

## Παραπομπές



Κατηγορία:Βασιλικές στην Πολωνία
Κατηγορία:Εκκλησίες στην Πολωνία
Κατηγορία:Γοτθική αρχιτεκτονική στην Πολωνία
Κατηγορία:Ιστορικά μνημεία της Πολωνίας
Κατηγορία:Νικόλαος Κοπέρνικος
Κατηγορία:Εκκλησίες αφιερωμένες στην Κοίμηση της Θεοτόκου
Αλεξανδρινό Παγκόσμιο Χρονικό

Ως **Αλεξανδρινό Παγκόσμιο Χρονικό** ονομάζεται συμβατικά ανώνυμο Ελληνικό χρονικό που συντάχθηκε στην Αλεξάνδρεια, καταγράφοντας την ιστορία από τη Δημιουργία μέχρι το έτος 392 μ.Χ. Η χρονολογία σώζεται αποσπασματικά σε πάπυρο  με το όνομα *πάπυρος Γκολένιτσεφ*, γνωστό για την πρώιμη ιστορική εικονογράφησή του. 
## Παραπομπές

Κατηγορία:Παπυρολογία
Κατηγορία:Αρχαία Ελλάδα
Κατηγορία:Εικονογραφημένα χειρόγραφα
Κατηγορία:Χρονικά
Κολπικός διαστολέας

μικρογραφία|240x240εσ|Πλαστικοί και σιλικονάτοι κολπικοί διαστολείς.
μικρογραφία|240x240εσ|Φουσκωτός κολπικός διαστολέας ZSI 200 NS.
Ο **κολπικός διαστολέας** είναι ιατρική συσκευή που χρησιμοποιείται για να διευρύνει σταδιακά και απαλά τον κόλπο. Χρησιμοποιείται όταν ο κόλπος έχει στενέψει (κολπική στένωση), όπως μετά από βραχυθεραπεία για γυναικολογικούς καρκίνους, και ως θεραπεία για τον κολπισμό και άλλες μορφές δυσπαρευνίας.

Υπάρχουν στοιχεία για τη χρήση διαστολέα σε πολλές διαφορετικές διαγνώσεις καλά αποτελέσματα.

Οι κολπικοί διαστολείς μπορεί να είναι φουσκωτοί και χρησιμοποιούνται κατά τη διάρκεια χειρουργικών επεμβάσεων. Οι κολπικοί διαστολείς χρησιμοποιούνται συνήθως σε μετεγχειρητική φροντίδα για τρανσέξουαλ ασθενείς που έχουν υποβληθεί σε κολπική επέμβαση ως μέρος της χειρουργικής επέμβασης επιβεβαίωσης φύλου. Χρησιμοποιούνται επίσης για διάφορες καταστάσεις, όπως η κολπική αγένεση. Ο κολπικός διαστολέας χρησιμοποιείται αμέσως μετά την επέμβαση για να αποτρέψει την κατάρρευση του διαδρόμου και, στη συνέχεια τακτικά, για να διατηρήσει τη βιωσιμότητα του νεόκολπου. Οι απαιτήσεις συχνότητας χρήσης μειώνονται με την πάροδο του χρόνου, αλλά παραμένουν υποχρεωτικές εφ' όρου ζωής.

## Χρήση
Με συμπαγείς κολπικούς διαστολείς, ο ασθενής ξεκινά με το μικρότερο μέγεθος διαστολέα, και στη συνέχεια τα μεγέθη αυξάνονται σταδιακά μέχρι να επιτευχθεί το μεγαλύτερο μέγεθος διαστολής. Αυτή η πρακτική μπορεί να συνοδεύεται από ασκήσεις αναπνοής για να χαλαρώσουν οι μύες του πυελικού εδάφους. Οι πράξεις διαστολής δεν πρέπει να προκαλούν πόνο ή αιμορραγία. Η διαστολή με άκαμπτους διαστολείς πρέπει να γίνεται προσεκτικά, καθώς μπορεί να εμφανιστούν διακόρευση του κόλπου και τραυματισμός της ουρήθρας. Δεν υπάρχει ομοφωνία σχετικά με τη συχνότητα και τη διάρκεια της χρήσης κολπικών διαστολέων. Σε περίπτωση φουσκωτών κολπικών διαστολέων, ο θεραπευτής ή ο ασθενής εισάγει το ξεφούσκωτο μπαλονάκι στον κόλπο και στη συνέχεια εισάγει αέρα απαλά μέχρι να φτάσει στην απαιτούμενη διάμετρο.

## Εικόνες

## Δείτε επίσης
* Διαστολέας
* Διαστολέας ορθού
* Ντίλντο

## Παραπομπές


Κατηγορία:Ιατρικές συσκευές
Κατηγορία:Γυναικολογία
Φράνσις Πριζέρβντ Λίβενγουορθ

Ο **Φράνσις Πριζέρβντ Λίβενγουορθ** (Francis Preserved Leavenworth, 3 Σεπτεμβρίου 1858 στο Μάουντ Βέρνον της Ιντιάνα - 12 Νοεμβρίου 1928) ήταν Αμερικανός αστρονόμος ο οποίος ανακάλυψε πολλά «αντικείμενα» βαθέος ουρανού που καταγράφονται στο Νέο Γενικό Κατάλογο. Παρατηρούσε από το αστεροσκοπείο ΜακΚόρμικ (McCormick) του Πανεπιστημίου της Βιρτζίνια χρησιμοποιώντας ένα τηλεσκόπιο διαφράγματος 66 cm.

Έγινες μέλος της Αστρονομικής Εταιρείας του Κάμντεν () λίγο μετά από την ίδρυσή της το 1888 και το 1909 έγινε μέλος της Αστρονομικής Εταιρείας για την Πρακτική Αστρονομία του Φρέντερικ Τσαρλς Λέοναρντ (Frederick C. Leonard).

## Παραπομπές


## Εξωτερικοί σύνδεσμοι
*  
*  Publications by F. P. Leavenworth in the Astrophysics Data System

Κατηγορία:Αμερικανοί αστρονόμοι
Κατηγορία:Αστρονόμοι του 19ου αιώνα
Κατηγορία:Αστρονόμοι του 20ού αιώνα
ΑΠΟΕΛ (ποδόσφαιρο γυναικών)

Ο Α.Π.Ο.Ε.Λ. έχει τμήματα γυναικών υποδομών Κ18 και Κ15 και αγωνίζονται στα αντίστοιχα πρωταθλήματα κοριτσιών της ΚΟΠ.

Το 2017 ο Α.Π.Ο.Ε.Λ. ανακοίνωσε για πρώτη φορά πρόγραμμα ανάπτυξης για κορίτσια για τη σεζόν 2017-2018.Το πρόγραμμα αφορούσε κορίτσια ηλικίας 6-9 ετών με προπονήσεις 3 φορές τη εβδομάδα στη Λευκωσία στα Λατσιά στο Nuevo Camp και αγώνες. Επίσης περιελάμβανε ότι περιλάμβαναν οι Ακαδημίες των αγοριών πακέτο ρουχισμού Nike , ιατρική κάλυψη, εισιτήριο διαρκείας προπονήσεις και αγώνες. Τα επόμενα χρόνια απέκτησε κι άλλα τμήματα. Τη σεζόν 2019-2020 αγωνίστηκε στο πρωτάθλημα κοριτσιών Κ15 που διοργάνωνε η ΚΟΠ από τη σεζον 2018-2019.

## Γυναικεία ομάδα
Ο ΑΠΟΕΛ συμφώνησε με τη Λακατάμια FC για τη δημιουργία μίας ενιαίας γυναικείας ομάδας, με την ονομασία ΑΠΟΕΛ Λακατάμια FC και η οποία συμμέτειχε στο πρωτάθλημα της Α΄ Κατηγορίας την αγωνιστική περίοδο 2020-21.Επισης το ΑΠΟΕΛ είχε τμήματα ακαδημιών από 8-18 ετών.

Το 2020-2021 το τμήμα Κ-17 αγωνίστηκε στο καινούργιο πρωτάθλημα Κ-17 κοριτσιών.Τα τμήματα κοριτσιών συνέχισαν να αγωνίζονται .Τη σεζόν 2023-2024  τα τμήματα Κ15 και Κ18 αγωνίστηκαν στα αντίστοιχα πρωταθλήματα κοριτσιων

## Παραπομπές


Κατηγορία:ΑΠΟΕΛ
Κατηγορία:Ποδοσφαιρικές ομάδες Κύπρου (γυναικών)
Χειμερινοί Παραολυμπιακοί Αγώνες 2010

Οι Χειμερινοί Παραολυμπιακοί Αγώνες του 2010 (Γαλλικά: Jeux paralympiques d'hiver de 2010 ), ήταν οι δέκατοι Χειμερινοί Παραολυμπιακοί Αγώνες , διεξήχθησαν στο Βανκούβερ και στο Γουίστλερ της Βρετανικής Κολομβίας του Καναδά από τις 12 έως τις 21 Μαρτίου 2010. Η τελετή έναρξης πραγματοποιήθηκε στο BC Place και η τελετή λήξης στο Whistler Medals Plaza .

Αυτή ήταν η πρώτη φορά που ο Καναδάς φιλοξένησε τους Χειμερινούς Παραολυμπιακούς Αγώνες και τη δεύτερη φορά τους Παραολυμπιακούς Αγώνες - η πρώτη ήταν οι Θερινοί Παραολυμπιακοί Αγώνες του 1976 στο Τορόντο .

Στις 7 Ιουνίου 2006, ο Πρίγκιπας Εδουάρδος , ως μέλος της καναδικής βασιλικής οικογένειας και προστάτης της Βρετανικής Παραολυμπιακής Ένωσης, ύψωσε τη σημαία των Παραολυμπιακών Αγώνων έξω από το Δημαρχείο του Βανκούβερ .

Ο Μπράιαν ΜακΚίβερ από τον Καναδά έγινε ο πρώτος αθλητής που εντάχθηκε σε ομάδα Χειμερινών Παραολυμπιακών και Χειμερινών Ολυμπιακών Αγώνων την ίδια χρονιά, αν και δεν αγωνίστηκε στους Ολυμπιακούς Αγώνες. (Στους Χειμερινούς Ολυμπιακούς Αγώνες του 2010 , ήταν προγραμματισμένο να συμμετάσχει στον αγώνα αντοχής 50 χιλιομέτρων ανδρών, αλλά ο προπονητής τον αντικατέστησε με έναν σκιέρ που τα πήγε καλά σε προηγούμενο αγώνα.) Στους Παραολυμπιακούς, αγωνίστηκε σε σκι αντοχής και δίαθλο .

Η Βίβιαν Φόρεστ έγινε η πρώτη Παραολυμπιονίκης που κέρδισε χρυσό τόσο στους Χειμερινούς όσο και στους Θερινούς Αγώνες, κερδίζοντας την κατάβαση γυναικών για άτομα με προβλήματα όρασης . Είχε κερδίσει προηγουμένως το χρυσό στους Θερινούς Παραολυμπιακούς Αγώνες του 2000 και του 2004 για το γκολμπολ γυναικών . Η Καναδή Lauren Woolstencroft κέρδισε 5 χρυσά μετάλλια στο αλπικό σκι , τα περισσότερα χρυσά μετάλλια που κέρδισε οποιοσδήποτε Καναδός Χειμερινός Παραολυμπιονίκης σε έναν μόνο Αγώνα. Επίσης η Γερμανίδα Verena Bentele κέρδισε 5 χρυσά μετάλλια, στο δίαθλο και στο cross-country σκι , και με αυτόν τον αριθμό έθεσαν το ρεκόρ χρυσών μεταλλίων για τους Αγώνες του 2010.

## Εξωτερικοί σύνδεσμοι
* 

2010
Φορτ Γκέινς (Τζόρτζια)

Το **Φορτ Γκέινς** () είναι πόλη στην πολιτεία Τζόρτζια των Ηνωμένων Πολιτειών και πρωτεύουσα (διοικητική έδρα) της κομητείας Κλέι ().

## Ιστορία
Το Φορτ (δηλαδή οχυρό) Γκέινς ιδρύθηκε το 1816 για την προστασία της περιοχής από τους Ινδιάνους και άνθισε οικονομικά λόγω του εμπορίου που γινόταν μέσω του ποταμού Τσαταχούτσι (). Φέρει το όνομα του στρατηγού του Στρατού των ΗΠΑ Έντμουντ Π. Γκέινς (Edmund P. Gaines) που έφθασε εκεί με την 4η Μεραρχία τη χρονιά αυτή. Το 1814 είχε χτιστεί και άλλο οχυρό με το ίδιο όνομα σε παρακείμενη τοποθεσία επί του ποταμού. Το 1854 ορίσθηκε διοικητική έδρα της νεοσύστατης κομητείας Κλέι.

## Γεωγραφία
Η θέση του Φορτ Γκέινς είναι  (31.614226, -85.048317), στο δυτικό άκρο της κομητείας Κλέι Ο ποταμός Τσαταχούτσι είναι το δυτικό όριο του Φορτ Γκέινς ενώ αποτελεί επίσης το σύνορο ανάμεσα στη Τζόρτζια και την Αλαμπάμα. Στη περιοχή βρίσκεται επίσης η τεχνητή λίμνη Γουόλτερ Φ. Τζορτζ (Walter F. George).

Οι πολιτειακές Οδοί 37, 39 και 266 διέρχονται από το Φορτ Γκέινς. Η Οδός 37 διασχίζει την περιοχή με άξονα ανατολικό-δυτικό και συνδέει το Φορτ Γκέινς με τις πόλεις Έντισον () και Άμπεβιλ (). Η Οδός 39 έχει άξονα βορά-νότου και το συνδέει με τις πόλεις Τζόρτζταουν () και Μπλάκλει (). Τέλος η Οδός 366 ξεκινά λίγο βορειότερα από το Φορτ Γκέινς και συνεχίζει βορειοανατολικά.

Σύμφωνα με το Ομοσπονδιακό Γραφείο Απογραφών των ΗΠΑ το Φορτ Γκέινς έχει συνολική έκταση 19,9 km2, εκ των οποίων τα 12,4 km2 είναι χερσαίες εκτάσεις και τα 12,4 km2 υδάτινες.

## Δημογραφικά στοιχεία

Πηγή:

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τζόρτζια
Κομητεία Ουάσινγκτον

Η **Κομητεία Ουάσινγκτον** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Ουάσινγκτον (Άινταχο)  
*Κομητεία Ουάσινγκτον (Άιοβα)
*Κομητεία Ουάσινγκτον (Αλαμπάμα)
*Κομητεία Ουάσινγκτον (Άρκανσο)
*Κομητεία Ουάσινγκτον (Βερμόντ)
*Κομητεία Ουάσινγκτον (Βιρτζίνια)
*Κομητεία Ουάσινγκτον (Βόρεια Καρολίνα)
*Κομητεία Ουάσινγκτον (Γιούτα)
*Κομητεία Ουάσινγκτον (Ιλινόι)
*Κομητεία Ουάσινγκτον (Ιντιάνα)
*Κομητεία Ουάσινγκτον (Κάνσας)
*Κομητεία Ουάσινγκτον (Κεντάκι)
*Κομητεία Ουάσινγκτον (Κολοράντο)
*Κομητεία Ουάσινγκτον (Μέιν) 
*Κομητεία Ουάσινγκτον (Μέριλαντ)
*Κομητεία Ουάσινγκτον (Μιζούρι)
*Κομητεία Ουάσινγκτον (Μινεσότα)
*Κομητεία Ουάσινγκτον (Μισισίπι)
*Κομητεία Ουάσινγκτον (Νέα Υόρκη)
*Κομητεία Ουάσινγκτον (Νεμπράσκα)
*Κομητεία Ουάσινγκτον (Οκλαχόμα)
*Κομητεία Ουάσινγκτον (Όρεγκον)
*Κομητεία Ουάσινγκτον (Ουισκόνσιν)
*Κομητεία Ουάσινγκτον (Οχάιο)
*Κομητεία Ουάσινγκτον (Πενσυλβάνια)
*Κομητεία Ουάσινγκτον (Ρόουντ Άιλαντ)
*Κομητεία Ουάσινγκτον (Τενεσί) 
*Κομητεία Ουάσινγκτον (Τέξας)
*Κομητεία Ουάσινγκτον (Τζόρτζια)
*Κομητεία Ουάσινγκτον (Φλόριντα) 

Κατηγορία:Ονομασίες κομητειών των Ηνωμένων Πολιτειών
Κομητεία Ουάσινγκτον (Άιοβα)

Η **Κομητεία Ουάσινγκτον** () είναι κομητεία στην πολιτεία της Άιοβα των Ηνωμένων Πολιτειών Αμερικής. Σύμφωνα με την απογραφή του 2020, είχε πληθυσμό 22,565 άτομα.Η διοικητική πρωτεύουσα (*έδρα της κομητείας*) είναι η Ουάσινγκτον. Η κομητεία της Ουάσινγκτον περιλαμβάνεται στη Μητροπολιτική Στατιστική Περιοχή της Πόλης της Αϊόβα.
 
Η κομητεία δημιουργήθηκε το 1838 και πήρε το όνομά της προς τιμήν του Τζορτζ Ουάσινγκτον, 1ου Πρόεδρου των Ηνωμένων Πολιτειών (1789-1797) και διοικητή του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 571 τετραγωνικά μίλια (1.480 τ.χλμ), από τα οποία 569 τετραγωνικά μίλια (1.470 τ.χλμ) είναι στεριά και 2,1 τετραγωνικά μίλια (5,4 τ.χλμ) καλύπτονται από ύδατα (λίμνες, ποτάμια).

### Κύριοι αυτοκινητόδρομοι
* Αυτοκινητόδρομος ΗΠΑ 218
* Αυτοκινητόδρομος 1 της Άιοβα
* Αυτοκινητόδρομος 22 της Άιοβα
* Αυτοκινητόδρομος 27 της Άιοβα
* Αυτοκινητόδρομος 78 της Άιοβα
* Αυτοκινητόδρομος 92 της Άιοβα
### Παρακείμενες κομητείες
*Κομητεία Τζόνσον (βορειοανατολικά)
*Κομητεία Λουίζα (ανατολικά)
*Κομητεία Χένρι (νοτιοανατολικά)
*Κομητεία Τζέφερσον (νοτιοδυτικά)
*Κομητεία Κέοκουκ (δυτικά)
*Κομητεία Άιοβα (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Ουάσινγκτον (Άινταχο)

Η **Κομητεία Ουάσινγκτον** () είναι κομητεία στην πολιτεία του Άινταχο των Ηνωμένων Πολιτειών. Κατά την απογραφή του 2020, είχε πληθυσμό 10,500 άτομα. Η διοικητική πρωτεύουσα (*έδρα*) και η μεγαλύτερη πόλη είναι το Βέισερ. 
## Ιστορία
 
Η κομητεία δημιουργήθηκε το 1879 και πήρε το όνομά της προς τιμήν του Τζορτζ Ουάσινγκτον, 1ου Πρόεδρου των Ηνωμένων Πολιτειών (1789-1797) και διοικητή του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης. 
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.474 τετραγωνικά μίλια (3.820 τ.χλμ), από τα οποία 1.453 τετραγωνικά μίλια (3.760 τ.χλμ) είναι στεριά και 21 τετραγωνικά μίλια (54 τ.χλμ) (1,4%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Άνταμς (βόρεια)
* Κομητεία Τζεμ (ανατολικά)
* Κομητεία Παγιέτ (νότια)
* Κομητεία Μάλχερ, Όρεγκον (νοτιοδυτικά)
* Κομητεία Μπέικερ, Όρεγκον (δυτικά)

## Παραπομπές


Κατηγορία:Κομητείες του Άινταχο
Κομητεία Ουάσινγκτον (Αλαμπάμα)

Η **Κομητεία Ουάσινγκτον** () είναι κομητεία στην πολιτεία της Αλαμπάμα των Ηνωμένων Πολιτειών. Κατά την απογραφή του 2020, είχε πληθυσμό 15,388 άτομα. Η διοικητική πρωτεύουσα (*έδρα*) είναι το Τσάτομ. 
 
Η κομητεία δημιουργήθηκε το 1801 και πήρε το όνομά της προς τιμήν του Τζορτζ Ουάσινγκτον, 1ου Πρόεδρου των Ηνωμένων Πολιτειών (1789-1797) και διοικητή του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.089 τετραγωνικά μίλια (2.820 τ.χλμ), από τα οποία 1.080 τετραγωνικά μίλια (2.800 τ.χλμ) είναι στεριά και 8,4 τετραγωνικά μίλια (22 τ.χλμ) καλύπτονται από ύδατα (λίμνες, ποτάμια). 

### Κύριοι αυτοκινητόδρομοι
*Αυτοκινητόδρομος ΗΠΑ 43
* Αυτοκινητόδρομος ΗΠΑ 45
* Αυτοκινητόδρομος 17 της Αλαμπάμα
* Αυτοκινητόδρομος 56 της Αλαμπάμα

### Γειτονικές κομητείες

* Κομητεία Τσόκτο (βόρεια)
* Κομητεία Κλαρκ (ανατολικά)
* Κομητεία Μπάλντουιν (νοτιοανατολικά)
* Κομητεία Μόμπαϊλ (νότια)
* Κομητεία Γκριν, Μισισίπι (νοτιοδυτικά)
* Κομητεία Γουέιν, Μισισίπι (βορειοδυτικά)

## Παραπομπές


Κατηγορία:Κομητείες της Αλαμπάμα
Κομητεία Ουάσινγκτον (Άρκανσο)

Η **Κομητεία Ουάσινγκτον** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Σύμφωνα με την απογραφή του 2020, είχε πληθυσμό 245,871 άτομα. Η διοικητική πρωτεύουσα (*έδρα της κομητείας*) είναι το Φέιετβιλ. 
 
Η κομητεία δημιουργήθηκε το 1848 και πήρε το όνομά της προς τιμήν του Τζορτζ Ουάσινγκτον, 1ου Πρόεδρου των Ηνωμένων Πολιτειών (1789-1797) και διοικητή του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 951,72 τετραγωνικά μίλια (2.464,9 τ.χλμ), από τα οποία 945,43 τετραγωνικά μίλια (2.448,7 τ.χλμ) είναι στεριά και 6,29 τετραγωνικά μίλια (16,3 τ.χλμ) (0,6%) καλύπτονται από ύδατα (λίμνες, ποτάμια). Είναι η τέταρτη μεγαλύτερη κομητεία ανά περιοχή στο Άρκανσο.

Η κομητεία βρίσκεται περίπου 112 μίλια (180 χλμ.) ανατολικά της Τάλσα της Οκλαχόμα, 192 μίλια (309 χλμ.) βορειοδυτικά του Λιτλ Ροκ, 233 μίλια (375 χλμ.) νότια του Κάνσας Σίτι και 335 μίλια (539 χλμ.) βορειοανατολικά του Ντάλας – Φορτ Γουόρθ. Η κομητεία Ουάσινγκτον περιβάλλεται από την κομητεία Μπέντον στα βόρεια, την κομητεία Μάντισον στα ανατολικά, την αγροτική κομητεία Κρόφορντ στα νότια και την κομητεία Ανταίρ της Οκλαχόμα στα δυτικά.

## Παραπομπές


Κατηγορία:Κομητείες του Άρκανσο
Κομητεία Ουάσινγκτον (Βόρεια Καρολίνα)

Η **Κομητεία Ουάσινγκτον** () είναι κομητεία στην πολιτεία της Βόρειας Καρολίνας των Ηνωμένων Πολιτειών. Κατά την απογραφή του 2020, είχε πληθυσμό 11,003 άτομα. Η διοικητική πρωτεύουσα (*έδρα *) είναι το Πλύμουθ. 
## Ιστορία
 
Η κομητεία δημιουργήθηκε το 1799 και πήρε το όνομά της προς τιμήν του Τζορτζ Ουάσινγκτον, 1ου Πρόεδρου των Ηνωμένων Πολιτειών (1789-1797) και διοικητή του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης. 
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 421,91 τετραγωνικά μίλια (1.092,7 τ.χλμ ), από τα οποία 346,51 τετραγωνικά μίλια (897,5 τ.χλμ) είναι στεριά και 75,40 τετραγωνικά μίλια (195,3 τ.χλμ) (17,87%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Τσόουαν (βόρεια)
* Κομητεία Περκουίμανς (βορειοανατολικά)
* Κομητεία Τάιρελ (ανατολικά)
* Κομητεία Χάιντ (νοτιοανατολικά)
* Κομητεία Μπόφορτ (νοτιοδυτικά)
* Κομητεία Μάρτιν (δυτικά)
* Κομητεία Μπέρτι (βορειοδυτικά)

## Παραπομπές


Κατηγορία:Κομητείες της Βόρειας Καρολίνας
1FLTV

Το **1FLTV** είναι το πρώτο τηλεοπτικό κανάλι του Λίχτενσταϊν. Ξεκίνησε τη λειτουργία του στις 15 Αυγούστου 2008 και εκπέμπει το πρόγραμμά του στα Γερμανικά. Μέσω καλωδιακών δικτύων, το κανάλι είναι προσβάσιμο σε περίπου 50.000 σπίτια στο Λίχτενσταϊν και σε μικρό τμήμα της γειτονικής Ελβετίας. Πριν την έλευση του καναλιού, οι πολίτες του Λίχτενσταϊν ενημερώνονταν από τα Αυστριακά και τα Ελβετικά τηλεοπτικά κανάλια.

## Ιστορία
Στις 15 Αυγούστου 2008, το 1FLTV ξεκίνησε να εκπέμπει έπειτα από την άδεια που της χορήγησε η κυβέρνηση του Λίχτενσταϊν υπό την ηγεσία του επιχειρηματία Peter Kölbel. Εκπέμπει στα γερμανικά και αποτελεί επιχειρηματικό εγχείρημα με επικεφαλής την Αυστριακή επιχειρηματία Beatrix Schartl μετά τον θάνατο του Kölbel.

Το Λίχτενσταϊν έδειξε ενδιαφέρον να συμμετάσχει στο Διαγωνισμό Τραγουδιού Eurovision το 1969 και το 1976. Παρόλα αυτά, δεν ήταν δυνατό, επειδή εκείνη την εποχή δεν υπήρχε τηλεοπτικός σταθμός στη χώρα αυτή. Εάν το 1FLTV γίνει ενεργό μέλος της Ευρωπαϊκής Ραδιοτηλεοπτικής Ένωσης, τότε το Λίχτενσταϊν μπορεί να εκπροσωπήσει την Eurovision. Στις 9 Αυγούστου 2022, η διευθύνουσα σύμβουλος του καναλιού, Sandra Woldt, ανακοίνωσε ότι το κανάλι δεν επιδιώκει την ένταξη στην EBU και τη συμμετοχή στη Eurovision.

## Παραπομπές


## Εξωτερικοί σύνδεσμοι
*
* 

Κατηγορία:Λίχτενσταϊν
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2008
Υπουργείο Βιομηχανίας και Εμπορίου (Ρωσία)

Το **Υπουργείο Βιομηχανίας και Εμπορίου της Ρωσικής Ομοσπονδίας** (, ) είναι εκτελεστικό υπουργείο της κυβέρνησης της Ρωσίας με έδρα τη Μόσχα.

## Λειτουργίες και αρμοδιότητες
Το υπουργείο ρυθμίζει το εξωτερικό εμπόριο, τις αμυντικές και πολιτικές βιομηχανίες, τη μετρολογία, την τεχνική τυποποίηση και την ανάπτυξη της αεροπορικής τεχνολογίας. Είναι ομοσπονδιακό εκτελεστικό όργανο.

Το *MITRF* είναι υπεύθυνο για την επιδότηση υπεργολάβων για την απόκτηση προϊόντων για την κυβέρνηση μέσω επενδυτικών συμβάσεων (ειδικές επενδυτικές συμβάσεις) και μπορεί επίσης να ρυθμίζει δια αναγκαστικής εφαρμογής τις τιμές (π.χ. για τη βιομηχανία χάλυβα).

Το *MITRF* είναι επίσης υπεύθυνο για τις συμβάσεις που αφορούν δραστηριότητες Ε&Α σε βάρος του κρατικού προϋπολογισμού. Από το 2013 τα αποτελέσματα της έρευνας μπορούν να μεταβιβαστούν στην ιδιοκτησία ενός υπεργολάβου μετά την εκπλήρωση (ολοκλήρωση) μιας σύμβασης.

## Δείτε επίσης

* Πρόεδρος της Ρωσικής Ομοσπονδίας
* Κυβέρνηση της Ρωσίας
* Υπουργείο Εμπορίου και Βιομηχανίας
* Υπουργείο Ενέργειας (Ρωσία)

## Παραπομπές

## Εξωτερικοί σύνδεσμοι

* Επίσημη ιστοσελίδα  (στα Αγγλικά)
* Επίσημος ιστότοπος (στα Ρώσικα) 

Κατηγορία:Υπουργεία της Ρωσίας
Κατηγορία:Λήμματα που περιέχουν κείμενο στα ρωσικά
Σύγκλιση υπό συνθήκη

Στα μαθηματικά, μια σειρά λέμε ότι **συγκλίνει υπό συνθήκη** (ή ότι είναι **υπό συνθήκη συγκλίνουσα**) αν συγκλίνει μεν, αλλά δεν συγκλίνει απολύτως.

## Ορισμός
Πιο συγκεκριμένα, μια σειρά \sum_{n=1}^\infty a_n λέμε ότι **συγκλίνει υπό συνθήκη** αν το όριο \lim_{m\rightarrow\infty}\,\sum_{n=1}^m a_n υπάρχει (ως ένας πεπερασμένος πραγματικός αριθμός, δηλ. όχι \infty ή -\infty), αλλά \sum_{n=0}^\infty \left|a_n\right| = \infty.

Ένα κλασικό παράδειγμα είναι η εναλλασσόμενη αρμονική σειρά
:1 - {1 \over 2} + {1 \over 3} - {1 \over 4} + {1 \over 5} - \ldots =\sum\limits_{n=1}^\infty {(-1)^{n+1} \over n},
που συγκλίνει στο \ln (2), αλλά δεν είναι απολύτως συγκλίνουσα, καθώς
:1 + {1 \over 2} + {1 \over 3} + {1 \over 4} + \ldots = \infty

## Ιδιότητες
* Ο Μπέρναρντ Ρίμαν απέδειξε ότι μια υπό συνθήκη συγκλίνουσα σειρά μπορεί να αναδιαταχθεί ώστε να συγκλίνει σε οποιαδήποτε τιμή, συμπεριλαμβανομένων του \infty ή του -\infty.

## Δείτε επίσης

* Απόλυτη σύγκλιση

## Παραπομπές

Κατηγορία:Ολοκληρωτικός λογισμός
Κατηγορία:Σειρές (μαθηματικά)
Ακμπουζαλίκ Σερρών

Το **Ακμπουζαλίκ** είναι εγκαταλελειμμένος οικισμός στον σημερινό Δήμο Σιντικής της Περιφερειακής Ενότητας Σερρών της Περιφέρειας Κεντρικής Μακεδονίας. Βρισκόταν σε υψόμετρο 175 μέτρων, στους πρόποδες του Δύσωρου όρους της οροσειράς των Κρουσσίων, σε απόσταση 1,2 χλμ. νότια-νοτιοδυτικά από το σημερινό χωριό Ανατολή Σερρών.

## Ιστορία
Κατά την περίοδο της Οθωμανικής Αυτοκρατορίας, ανήκε διοικητικά στον Καζά του Αβρέτ Ισάρ του Σαντζακίου της Θεσσαλονίκης του Βιλαετίου της Θεσσαλονίκης. Ο πληθυσμός του ήταν αμιγώς μουσουλμανικός, όπως πολλοί ακόμη οικισμοί στον ορεινό όγκο των Κρουσσίων στα χρόνια της Τουρκοκρατίας.***' Εξαιτίας αναγραμματισμών, αναφέρεται σε ιστορικές πηγές και με τις ονομασίες Ακμπουζαλίκι, Ακμπουλαλίκ, Ακμπουλαλίκι, Ακμπουσαλίκ και Αμπουζαλίκ.

Ο οικισμός δεν αναφέρεται στις στατιστικές μελέτες του πληθυσμού της [[Μακεδονία|Μακεδονίας]] που συντάχθηκαν κατά τον 19<sup>ο</sup> και τις αρχές του 20<sup>ου</sup> αιώνα. Με το τέλος των [[Βαλκανικοί πόλεμοι|Βαλκανικών Πολέμων]] και την προσάρτηση των εδαφών στην [[Βασίλειο της Ελλάδας|ελληνική επικράτεια]], δεν καταγράφηκε στην [[Ελληνική απογραφή 1913|ελληνική απογραφή του 1913]], ούτε προσαρτήθηκε στην κοντινή κοινότητα Ανατολούς ([[Ανατολή Σερρών|Ανατολή]]) κατά τη σύστασή της το 1919.*****'

Παρ' όλα αυτά, μαρτυράται την περίοδο του Μακεδονικού Μετώπου του Α΄ Παγκοσμίου Πολέμου, καθώς αποτυπώνεται σε βρετανικούς στρατιωτικούς χάρτες με την ονομασία «*Ακμπουζαλίκ*». Συγκεκριμένα, τοποθετείται σε απόσταση 2,2 χλμ. βορειοδυτικά του Θεοδώρειου Σερρών, ανατολικά του ρέματος Χότζα Δερέ (Λυκόρεμα), ενώ το 1918 φαίνεται να αποτελούνταν από 9 οικίες.

Αν και είναι άγνωστο πότε ακριβώς εγκαταλείφθηκε, το πιθανότερο είναι αυτό να συνέβη την περίοδο του Α΄ Παγκοσμίου Πολέμου ή με την ελληνοτουρκική ανταλλαγή πληθυσμών του 1923. Κάτοψη των ερειπίων του οικισμού είναι ορατή σε αεροφωτογραφίες της Γεωγραφικής Υπηρεσίας Στρατού από την περίοδο 1945-1960.

## Παραπομπές


Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Σιντικής
Κομητεία Ουάσινγκτον (Βερμόντ)

Η **Κομητεία Ουάσινγκτον** () είναι κομητεία στην πολιτεία του Βερμόντ των Ηνωμένων Πολιτειών. Κατά την απογραφή του 2020, είχε πληθυσμό 59,807 άτομα, γεγονός που την καθιστά την τρίτη πιο πυκνοκατοικημένη κομητεία στο Βερμόντ, αλλά και την τρίτη λιγότερο πυκνοκατοικημένη πρωτεύουσα στις Ηνωμένες Πολιτείες μετά την κομητεία Χιουζ της Νότιας Ντακότα και την κομητεία Φράνκλιν του Κεντάκι. Η διοικητική πρωτεύουσα (*έδρα*) είναι το Μονπελιέ.

## Ιστορία
Η κομητεία της Ουάσινγκτον είναι μία από τις πολλές κομητείες του Βερμόντ που δημιουργήθηκαν από γη που παραχωρήθηκε από την πολιτεία της Νέας Υόρκης στις 15 Ιανουαρίου 1777, όταν το Βερμόντ δήλωσε την ανεξαρτησία του ως ξεχωριστή πολιτεία από τη Νέα Υόρκη.  Η γη αρχικά αμφισβητήθηκε από τη Μασαχουσέτη, το Νιου Χάμσαϊρ και τη Νέα Ολλανδία, αλλά παρέμεινε αδιαγραμμάτιστη μέχρι τις 20 Ιουλίου 1764, όταν ο Βασιλιάς Γεώργιος Γ' καθόρισε τα όρια μεταξύ του Νιού Χάμσαϊρ και της Νέας Υόρκης κατά μήκος της δυτικής όχθης του ποταμού Κονέκτικατ, βόρεια της Μασαχουσέτης και νότια του παραλλήλου των 45 μοιρών βόρειου γεωγραφικού πλάτους.  

Η Νέα Υόρκη εκχώρησε τη γη που αποκτήθηκε στην κομητεία Όλμπανι .  Στις 12 Μαρτίου 1772, η κομητεία Όλμπανι διαχωρίστηκε για να δημιουργηθεί η κομητεία Σάρλοτ  και αυτή η κατάσταση παρέμεινε μέχρι την ανεξαρτησία του Βερμόντ από τη Νέα Υόρκη και τη Βρετανία.

Η κομητεία της Ουάσινγκτον ιδρύθηκε αρχικά ως κομητεία Τζέφερσον το 1810 από τμήματα της κομητείας Καληδονίας , της κομητείας Τσίτεντεν και της κομητείας Όραντζ και οργανώθηκε την επόμενη χρονιά.  Το 1814 μετονομάστηκε σε κομητεία Ουάσινγκτον. Η αλλαγή ονόματος συνέβη αφότου οι Ομοσπονδιακοί πήραν τον έλεγχο του νομοθετικού σώματος του Βερμόντ από την παράταξη των Τζέφερσον. Το Βερμόντ που διεξήγαγε σημαντικό εμπόριο με τον Βρετανικό Καναδά είχε υποφέρει ιδιαίτερα από την ψήφιση του νόμου περί εμπάργκο του 1807 κατά τη διάρκεια της διοίκησης Τζέφερσον .  Η κομητεία Ουάσινγκτον πήρε το όνομά της προς τιμήν του Τζορτζ Ουάσινγκτον, 1ου Πρόεδρου των Ηνωμένων Πολιτειών (1789-1797) και διοικητή του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 695 τετραγωνικά μίλια (1.800 τ.χλμ), από τα οποία 687 τετραγωνικά μίλια (1.780 τ.χλμ) είναι ξηρά και 8,2 τετραγωνικά μίλια (21 τ.χλμ) (1,2%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Λαμουά (βόρεια)
* Κομητεία Καληδονία (βορειοανατολικά)
* Κομητεία Όραντζ (νοτιοανατολικά)
* Κομητεία Άντισον (νοτιοδυτικά)
* Κομητεία Τσίτεντεν (βορειοδυτικά)

## Παραπομπές


Κατηγορία:Κομητείες του Βερμόντ
Κομητεία Ουάσινγκτον (Βιρτζίνια)

Η **Κομητεία Ουάσινγκτον** () είναι κομητεία στην πολιτεία της Βιρτζίνια των Ηνωμένων Πολιτειών. Κατά την απογραφή του 2020, είχε πληθυσμό 53,935 άτομα. Η διοικητική πρωτεύουσα (*έδρα *) είναι το Άμπινγκτον. 
 
## Ιστορία
Η κομητεία δημιουργήθηκε το 1776 και πήρε το όνομά της προς τιμήν του Τζορτζ Ουάσινγκτον, 1ου Πρόεδρου των Ηνωμένων Πολιτειών (1789-1797) και διοικητή του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης. Η κομητεία της Ουάσινγκτον είναι από τις πρώτες γεωγραφικές περιοχές που ονομάστηκαν από τον πρόεδρο των Ηνωμένων Πολιτειών.

Όπως και με πολλές άλλες παραμεθόριες κομητείες, τα όρια και το έδαφος άλλαξαν με τα χρόνια. Το 1786 το βορειοδυτικό τμήμα της κομητείας της Ουάσιγκτον έγινε η κομητεία Ράσελ. Το 1814 το δυτικό τμήμα αυτού που απέμεινε από την κομητεία της Ουάσινγκτον συνδυάστηκε με τμήματα των κομητειών κομητεία Λι και Ράσελ για να σχηματιστεί η κομητεία Σκοτ. Το 1832 το βορειοανατολικό τμήμα της Ουάσιγκτον συνδυάστηκε με τμήμα της κομητείας Γουάιθ για να σχηματιστεί η κομητεία Σμιθ. Τέλος, με την ενσωμάτωση της πόλης Γκούντσον ως ανεξάρτητης πόλης του Μπρίστολ το 1890, η κομητεία της Ουάσινγκτον απέκτησε το σημερινό της μέγεθος.

## Γεωγραφία
thumb|right|Ένα αγρόκτημα στην κομητεία Ουάσινγκτον της Βιρτζίνια.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 566 τετραγωνικά μίλια (1.470 τ.χλμ), από τα οποία 561 τετραγωνικά μίλια (1.450 τ.χλμ) είναι στεριά και 5 τετραγωνικά μίλια (13 τ.χλμ ) (0,9%) καλύπτονται από ύδατα (λίμνες, ποτάμια). Η κομητεία της Ουάσινγκτον είναι μία από τις 423 κομητείες που εξυπηρετούνται από την Περιφερειακή Επιτροπή των Αππαλαχίων,  και προσδιορίζεται ως μέρος των «Μεγάλων Αππαλαχίων» του Κόλιν Γούνταρντ στο βιβλίο του *American Nations: A History of the Eleven Rival Regional Cultures of North America*.
### Γειτονικές κομητείες

* Κομητεία Σμιθ (βορειοανατολικά)
* Κομητεία Γκρέισον (ανατολικά-νοτιοανατολικά)
* Κομητεία Τζόνσον, Τενεσί (νότια)
* Κομητεία Σάλιβαν, Τενεσί (νοτιοδυτικά)
* Πόλη Μπρίστολ (νοτιοδυτικά)
* Κομητεία Σκοτ (δυτικά)
* Κομητεία Ράσελ (βορειοδυτικά)

## Παραπομπές


Κατηγορία:Κομητείες της Βιρτζίνια
Κομητεία Ουάσινγκτον (Γιούτα)

Η **Κομητεία Ουάσινγκτον** () είναι κομητεία στην πολιτεία της Γιούτα των Ηνωμένων Πολιτειών. Κατά την απογραφή του 2020, είχε πληθυσμό 180,279 άτομα, γεγονός που την καθιστά την πέμπτη πιο πυκνοκατοικημένη κομητεία στη Γιούτα. Η διοικητική πρωτεύουσα (*έδρα*) και η μεγαλύτερη πόλη είναι το Σαιντ Τζορτζ. 
## Ιστορία
 
Η κομητεία δημιουργήθηκε το 1852 και πήρε το όνομά της προς τιμήν του Τζορτζ Ουάσινγκτον, 1ου Πρόεδρου των Ηνωμένων Πολιτειών (1789-1797) και διοικητή του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης. 

## Γεωγραφία
thumb|Δρόμος προς το Εθνικό Πάρκο Σιών.

Η κομητεία της Ουάσινγκτον βρίσκεται στη νοτιοδυτική γωνία της Γιούτα. Τα νότια σύνορά της εφάπτονται με τα βόρεια σύνορα της πολιτείας της Αριζόνα και τα δυτικά σύνορά της εφάπτονται με τα ανατολικά σύνορα της πολιτείας της Νεβάδα. Το έδαφός του είναι τραχύ και άνυδρο, με μικρή έκταση αφιερωμένη στη γεωργία. Είναι ένα μείγμα βουνών και επίπεδων εκτάσεων. Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2.430 τετραγωνικά μίλια (6.300 τ.χλμ), από τα οποία 2.426 τετραγωνικά μίλια (6.280 τ.χλμ) είναι στεριά και 3,6 τετραγωνικά μίλια (9,3 τ.χλμ) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Άιρον (βόρεια)
* Κομητεία Κέιν (ανατολικά)
* Κομητεία Μοχάβε, Αριζόνα (νότια)
* Κομητεία Λίνκολν, Νεβάδα (δυτικά)

## Παραπομπές


Κατηγορία:Κομητείες της Γιούτα
Κομητεία Ουάσινγκτον (Ιλινόι)

Η **Κομητεία Ουάσινγκτον** () είναι κομητεία στην πολιτεία του Ιλινόι των Ηνωμένων Πολιτειών. Σύμφωνα με την απογραφή του 2020, είχε πληθυσμό 13,761 άτομα. Η διοικητική πρωτεύουσα (*έδρα*) είναι το Νάσβιλλ. Βρίσκεται στο νότιο τμήμα του Ιλινόι γνωστό τοπικά ως «Μικρή Αίγυπτος».
 
Η κομητεία δημιουργήθηκε το 1818 και πήρε το όνομά της προς τιμήν του Τζορτζ Ουάσινγκτον, 1ου Πρόεδρου των Ηνωμένων Πολιτειών (1789-1797) και διοικητή του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 564 τετραγωνικά μίλια (1.460 τ.χλμ), από τα οποία 563 τετραγωνικά μίλια (1.460 τ.χλμ) είναι στεριά και 1,3 τετραγωνικά μίλια (3,4 τ.χλμ) (0,2%) καλύπτονται από ύδατα (λίμνες, ποτάμια).  
### Παρακείμενες κομητείες
*Κομητεία Κλίντον  − βόρεια
*Κομητεία Μάριον  − βορειοανατολικά
*Κομητεία Τζέφερσον  − ανατολικά
*Κομητεία Πέρι  − νότια
*Κομητεία Ράντολφ  − νοτιοδυτικά
*Κομητεία Σεντ Κλερ  − δυτικά

## Παραπομπές


Κατηγορία:Κομητείες του Ιλινόι
Δώρα Πασχαλίδου

Η **Δώρα (Θεοδώρα) Πασχαλίδου** (12 Μαρτίου 1997) είναι Ελληνίδα τζουντόκα και παραολυμπιονίκης. Στους Παραολυμπιακούς του 2024, στους οποίους ήταν σημαιοφόρος στην τελετή έναρξης, κέρδισε το χάλκινο μετάλλιο στην κατηγορία 70 κιλών J1. Επίσης, κατέκτησε το χάλκινο και το χρυσό μετάλλιο στα Ευρωπαϊκά Πρωταθλήματα του 2022 και του 2023 αντίστοιχα.

## Παραπομπές


Κατηγορία:Έλληνες αθλητές του τζούντο
Κατηγορία:Παραολυμπιονίκες
Κατηγορία:Τυφλοί
Κομητεία Ουάσινγκτον (Ιντιάνα)

Η **Κομητεία Ουάσινγκτον** () είναι κομητεία στην πολιτεία της Ιντιάνα των Ηνωμένων Πολιτειών. Σύμφωνα με την απογραφή του 2020, είχε πληθυσμό 28,182 άτομα. Η διοικητική πρωτεύουσα (*έδρα της κομητείας*) είναι το Σάλεμ. Η κομητεία της Ουάσινγκτον είναι μέρος της μητροπολιτικής περιοχής του Λούισβιλ.
 
## Ιστορία
Το 1787, οι νεοσύστατες Ηνωμένες Πολιτείες όρισαν τη Βορειοδυτική Επικράτεια , η οποία περιελάμβανε την περιοχή της σημερινής Ιντιάνα. Το 1800, το Κογκρέσο διαχώρισε το Οχάιο από τη Βορειοδυτική Επικράτεια, ορίζοντας την υπόλοιπη γη ως Επικράτεια της Ιντιάνα. Ο Πρόεδρος Τόμας Τζέφερσον επέλεξε τον Γουίλιαμ Χένρι Χάρισον ως πρώτο κυβερνήτη της επικράτειας και το Βίνσεν καθιερώθηκε ως πρωτεύουσα. Μετά τον διαχωρισμό της Επικράτειας του Μίσιγκαν και τη δημιουργία της Επικράτειας του Ιλινόι, η Ιντιάνα περιορίστηκε στο σημερινό της μέγεθος και τη γεωγραφία της.

Το 1790 δημιουργήθηκε η κομητεία Νοξ. Το 1801 δημιουργήθηκε η κομητεία Κλαρκ και το 1808 δημιουργήθηκε η κομητεία Χάρισον, συμπεριλαμβανομένης της επικράτειας της μελλοντικής κομητείας της Ουάνσιγκτον. Η κομητεία Ουάνσιγκτον δημιουργήθηκε το 1814 και πήρε το όνομά της προς τιμήν του Τζορτζ Ουάσινγκτον, 1ου Πρόεδρου των Ηνωμένων Πολιτειών (1789-1797) και διοικητή του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης. 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 516,60 τετραγωνικά μίλια (1.338,0 τ.χλμ), εκ των οποίων 513,72 τετραγωνικά μίλια (1,330,5 τ.χλμ ) είναι στεριά και 2,87 τετραγωνικά μίλια (7,4 τ.χλμ) 0,56%) καλύπτονται από ύδατα (λίμνες, ποτάμια). 
### Παρακείμενες κομητείες
*Κομητεία Τζάκσον (βόρεια)
*Κομητεία Σκοτ (βορειοανατολικά)
*Κομητεία Κλαρκ (ανατολικά)
*Κομητεία Φλόιντ (νοτιοανατολικά)
*Κομητεία Χάρισον (νότια)
*Κομητεία Κρόφορντ (νοτιοδυτικά)
*Κομητεία Όραντζ (δυτικά)
*Κομητεία Λώρενς (βορειοδυτικά)

## Παραπομπές


Κατηγορία:Κομητείες της Ιντιάνα
Χειμερινοί Παραολυμπιακοί Αγώνες 2014

Οι **Χειμερινοί Παραολυμπιακοί Αγώνες του 2014**, γνωστοί και ως **11οι Χειμερινοί Παραολυμπιακοί Αγώνες** ή και ως **Σότσι 2014** (Ρωσικά: Зимние Паралимпийские игры 2014 , ρομανοποιημένοι :  Zimniye Paralimpiyskiye igry 2014 ), ήταν μια πολυ-αθλητική εκδήλωση που προοριζόταν για αθλητές με αναπηρίες. Πραγματοποιήθηκε στο Σότσι της Ρωσίας, από τις 7 έως τις 16 Μαρτίου 2014. 45 Εθνικές Παραολυμπιακές Επιτροπές (NPC) συμμετείχαν στους Αγώνες, οι οποίοι σηματοδοτούσαν την πρώτη φορά που η Ρωσία φιλοξένησε ποτέ τους Παραολυμπιακούς Αγώνες. Οι Αγώνες περιελάμβαναν 72 αγωνίσματα σε πέντε αθλήματα.

Η πραγματοποίηση αυτών των Παραολυμπιακών Αγώνων πραγματοποιήθηκε με ανησυχίες σχετικά με τη στρατιωτική επέμβαση της Ρωσίας στην γειτονική χερσόνησο της Κριμαίας της Ουκρανίας τον μήνα πριν από την έναρξη των αγώνων. Ο επικεφαλής του ΕΠΕ της Ουκρανίας δήλωσε ότι θα καλέσει τους αθλητές του πίσω στην Ουκρανία, εάν η κατάσταση κλιμακωθεί, ενώ το Ηνωμένο Βασίλειο και οι Ηνωμένες Πολιτείες επέλεξαν να μην στείλουν κυβερνητικές αντιπροσωπείες στους Αγώνες. Η κρίση τελικά δεν είχε αντίκτυπο στη συμμετοχή των αθλητών, αλλά τα μέλη της ουκρανικής ομάδας πραγματοποίησαν συμβολικές διαμαρτυρίες για την κρίση κατά τη διάρκεια των Αγώνων (συμπεριλαμβανομένου κυρίως όλων εκτός από τον σημαιοφόρο της χώρας που καθόταν έξω από την παρέλαση των εθνών της τελετής έναρξης).

Με 80 μετάλλια, εκ των οποίων τα 30 είναι χρυσά, η διοργανώτρια χώρα της Ρωσίας κέρδισε τα περισσότερα μετάλλια κατά τη διάρκεια αυτών των Αγώνων και έθεσε ρεκόρ για τα περισσότερα μετάλλια που κέρδισε μία χώρα κατά τη διάρκεια ενός μόνο Χειμερινού Παραολυμπιακού Αγώνα. Επιπλέον, ο Ρώσος σκιέρ Roman Petushkov κέρδισε τα περισσότερα ατομικά χρυσά μετάλλια στην ιστορία των Χειμερινών Παραολυμπιακών Αγώνων, με έξι χρυσά σε αγώνες σκι και δίαθλου.  Ωστόσο, μετά τους Αγώνες, η ΔΠΕ ανακάλυψε στοιχεία ότι η απόδοση της Ρωσίας είχε υποβοηθηθεί από ένα ευρύτερο πρόγραμμα ντόπινγκ που χρηματοδοτήθηκε από το κράτος . Αυτό είχε ως αποτέλεσμα περιορισμούς στη συμμετοχή Ρώσων αθλητών στους επόμενους Παραολυμπιακούς Αγώνες.

## Εξωτερικοί σύνδεσμοι
* 

2014